बुधिया का जन्म 2002 में उड़ीसा के एक गरीब परिवार में हुआ था. उसके 3 भाई बहन थे. बुधिया जब 2 साल का था तब उसके पिता की मौत हो गई, जिससे पालन पोषण की ज़िम्मेदारी माँ के कंधो पर आ गई. बुधिया की माँ दूसरों के घर में बर्तन, झाड़ू-कटका करके पैसा कमाती थी और अपने बच्चों को पालती थी. एक बार वो बीमार पड़ गई, घर में दवाई के लिए भी पैसे नहीं थे, ऐसे में चार बच्चों के खाने पीने का इंतजाम करना तो और भी मुश्किल था. तब बुधिया की माँ सुकांति ने पैसों के लिए अपने बेटे बुधिया को एक फेरीवाले को सन 2004 में 800 रुपय में बेच दिया.